ליאת רוטנר (נולדה ב-17 במאי 1987) החלה לכתוב ספרים בגיל 8. את ספרה הראשון פרסמה בגיל 16, ומאז לא פסקה. ספריה, בהם רבי־המכר "קיץ אחד ביחד", "מעורב ירושלמי" ו"מאלאדר", זוכים להצלחה רבה, ומתוכם שבעה סטטוסים של ספרי זהב ופלטינה - שיא לגיל 22 בו מחזיקה הסופרת. כיום היא מרצה באוניברסיטת בן גוריון ומנחת סדנאות, מטפלת בכתיבה ודימיון מודרך וממשיכה לכתוב ספרים על סוגיות הנוגעות ללבו של הנוער הישראל.
אט־אט מתחילים הנערים החשדנים והמרדנים להיפתח אל העולם ולתת אמון אחד בשני וגם בסביבתם. דרך החברויות שמתפתחות ביניהם הם מרשים לעצמם להיקשר, להתאהב, לצחוק ולהאמין שאפשר להגיע עד האופק.
"בעד האופק" חוזרת ליאת רוטנר, סופרת רבי־המכר האהובה, גם לגיבורי סדרת "קיץ אחד ביחד" ומאפשרת לפגוש אותם בגרסה הבוגרת והמפתיעה שלהם. בין ספריה הקודמים: "קיץ אחד ביחד", "תנו לגדול בשקט", "מאלאדר", "זאבים", "מבצע מלכה" ועוד רבים אחרים.
הוא יישר את הכובע שעל ראשו. הוא ידע שהכובע שלו מוזר, ודווקא משום כך חבש אותו, שיהיה ״הקטע שלו״ ויבהיר לכולם מי זה דין.
״היי, ילד!״ צעק אחד הנערים שישבו על הגדר.
״אחלה תיק יש לך!״ קרא הנער, וחבריו פרצו בצחוק.
״אהמ...״ השתעל וחידש במהירות את צעדיו.
״גם אני רוצה צבֵי נינג'ה!״ צעק אחריו אחד הנערים, והשאר המשיכו לצחוק.
טוב, נו, ניסה להתעודד, לא נורא, גם זה יהיה חלק מ״הקטע שלי״. כמו הכובע. אני דין המגניב, שלא מתבייש לחבוש כובע מגניב וללכת עם תיק עם המוחצים הסמוראים!
״אני מקווה שבחרנו נכון...״ מילמל לעצמו.
״תגידי להם שאני תכף באה,״ אמרה לעוזרת בחשיבות עצמית וטבלה שוב את המברשת כדי למרוח שכבה חדשה גם על ציפורני רגליה.
איריס קלטה שבִּתה מתכוונת לאחר בכוונה, כדרכה, והתרגזה ממש.
למעלה בקומה השנייה סיימה לונה סוף־סוף למרוח את הלק. היא ניסתה למשוך את הזמן ככל האפשר. אמא שלה אמורה להצטרף אליה ליום הראשון של הלימודים. מעולם לא עשתה זאת קודם לכן, השנה באה מפני שזה התיכון הפרטי ״לב ההר״. בטח רוצה לעשות רושם טוב על מנהל הפנימייה ועל צוות המורים, להראות שהיא שם בשביל בתה וכל השטויות האלו של אמהות. סבבה. הצגה או לא, העיקר שהיא באה.
״איפה אמא?״ שאלה לונה.
״חכה,״ אמרה, ״שכחתי להכניס כמה דברים.״ וחזרה הביתה, לקול רטינותיו של אבירם.
״את בסדר?״ קרא אבירם והביט בה במראה שמעליו.